stanford-oval/wikipedia huggingface dataset:
เจ้าหญิงซิบิลลาแห่งซัคเซิน-โคบวร์คและโกทา
อภิเษกสมรส

เจ้าหญิงซิบิลลาทรงอภิเษกสมรสเมื่อวันที่ 20 ตุลาคม ค.ศ. 1932 ณ เมืองโคบวร์ค กับ เจ้าชายกุสตาฟ อดอล์ฟ ดยุกแห่งเวสเตร์บอตเติน พระโอรสพระองค์ใหญ่ในเจ้าชายกุสตาฟ อดอล์ฟ มกุฎราชกุมารแห่งสวีเดน (ภายหลังเสวยราชสมบัติเป็น สมเด็จพระเจ้ากุสตาฟที่ 6 อดอล์ฟแห่งสวีเดน) กับ เจ้าหญิงมาร์กาเรตแห่งคอนน็อต พระราชนัดดาพระองค์หนึ่งในสมเด็จพระราชินีนาถวิกตอเรีย
ทั้งเจ้าหญิงซิบิลลาและเจ้าชายกุสตาฟ อดอล์ฟเป็นพระราชปนัดดาในสมเด็จพระราชินีนาถวิกตอเรีย เจ้าหญิงไม่ได้ทรงเป็นมกุฎราชกุมารีแห่งสวีเดน เนื่องจากพระสวามีได้สิ้นพระชนม์ไปก่อนหน้าพระอัยกา (สมเด็จพระเจ้ากุสตาฟที่ 5 แห่งสวีเดน) ทั้งสองพระองค์มีพระโอรสและธิดา 5 พระองค์คือ
เจ้าหญิงมาร์กาเรธาแห่งสวีเดน (มาร์กาเรธา เดซิเร วิกตอเรีย; ประสูติ 31 ตุลาคม ค.ศ. 1934)
ทรงอภิเษกสมรสเมื่อวันที่ 30 มิถุนายน ค.ศ. 1964 ณ เมืองแกร์ดสเลอซา บนเกาะเออลันด์ กับ จอห์น เคนเน็ต แอมเบลอร์ (เกิด 6 มิถุนายน ค.ศ. 1924 ถึงแก่กรรม 31 พฤษภาคม ค.ศ. 2008)
เจ้าหญิงบีร์กิตตาแห่งสวีเดน (เบอร์จิตตา อินเกบอร์ก อลิซ; ประสูติ 19 มกราคม ค.ศ. 1937)
ทรงอภิเษกสมรสเมื่อวันที่ 30 พฤษภาคม ค.ศ. 1961 ณ เมืองซิกมาริงเกิน กับ เจ้าชายโยฮันน์-จอร์จ คาโรล เลโอโพลด์ ไอเติล-ฟรีดริช ไมน์ราด มาเรีย ฮิวเบอร์ตัส ไมเคิลแห่งโฮเฮ็นซอลเลิร์น (ประสูติ 31 กรกฎาคม ค.ศ. 1932 สิ้นพระชนม์ 2 มีนาคม ค.ศ. 2016)
เจ้าหญิงเดซีเรแห่งสวีเดน (เดซิเร เอลิซาเบธ ซิบิลลา; ประสูติ 2 มิถุนายน ค.ศ. 1938)
ทรงอภิเษกสมรสเมื่อวันที่ 5 มิถุนายน ค.ศ. 1964 ณ มหาวิหารหลวง กรุงสต็อกโฮล์ม กับ บารอน นิลส์-ออกุสต์ อ็อตโต คาร์ล นิคลาส ซิลฟ์แวร์สคิเอิลด์ (เกิด 31 พฤษภาคม ค.ศ. 1934 ถึงแก่กรรม 11 เมษายน ค.ศ. 2017)
เจ้าหญิงคริสตินาแห่งสวีเดน (คริสตินา หลุยส์ เฮเลนา; ประสูติ 3 สิงหาคม ค.ศ. 1943)
ทรงอภิเษกสมรสเมื่อวันที่ 15 มิถุนายน ค.ศ. 1974 ณ พระราชวังหลวง กรุงสต็อกโฮล์ม กับ ทอร์ด เกิสตา แม็กนูสัน (เกิด 7 เมษายน ค.ศ. 1941)
สมเด็จพระราชาธิบดีคาร์ลที่ 16 กุสตาฟแห่งสวีเดน (คาร์ล กุสตาฟ ฟอล์ค ฮิวเบอร์ตัส; พระราชสมภพ 30 เมษายน ค.ศ. 1946)
ทรงดำรงพระอิสริยยศเป็น มกุฎราชกุมารแห่งสวีเดน เมื่อวันที่ 29 ตุลาคม ค.ศ. 1950
เสวยราชสมบัติสืบต่อจากพระบรมอัยกา เมื่อวันที่ 15 กันยายน ค.ศ. 1973
ทรงอภิเษกสมรสเมื่อวันที่ 19 มิถุนายน ค.ศ. 1973 ณ มหาวิหารหลวง กรุงสต็อกโฮล์ม กับ ซิลเวีย เรนาเท ซอมเมอร์ลาธ (เกิด 23 ธันวาคม ค.ศ. 1943)
ปลายพระชนม์ชีพ

ในปี ค.ศ. 1947 เจ้าหญิงซิบิลลาทรงเป็นม่ายเมื่อเจ้าชายกุสตาฟ อดอล์ฟ พระสวามีสิ้นพระชนม์จากอุบัติเหตุทางเครื่องบินที่สนามบินในกรุงโคเปนเฮเกน ประเทศเดนมาร์ก เจ้าชายคาร์ล กุสตาฟ ซึ่งเป็นพระโอรสพระองค์เล็กและพระองค์เดียว จึงทรงอยู่ในลำดับที่สองในสายการสืบราชบัลลังก์เมื่อพระชนมายุได้ 1 พรรษา และทรงเป็นมกุฎราชกุมารเมื่อพระชนมายุ 4 พรรษา
หลังจากการสวรรคตของสมเด็จพระราชินีลูอีสแห่งสวีเดนในปี ค.ศ. 1965 เจ้าหญิงซิบิลลาทรงเป็นเจ้าหญิงแห่งสวีเดนที่มีอาวุโสสูงสุด โดยได้ทรงปฏิบัติ พระราชภารกิจช่วยเหลือสมเด็จพระราชาธิบดีกุสตาฟที่ 6 อดอล์ฟแห่งสวีเดน พระสัสสุระ
เจ้าหญิงซิบิลลาสิ้นพระชนม์เมื่อในวันที่ 28 พฤศจิกายน ค.ศ. 1972 ณ พระราชวังหลวง กรุงสต็อกโฮล์ม ด้วยพระโรคมะเร็ง ก่อนการเสวยราชสมบัติเป็นพระราชาธิบดีแห่งสวีเดนของพระโอรสเพียง 10 เดือน สิริพระชันษา 64 ปี 10 เดือน
พระอิสริยยศ

| ธรรมเนียมพระยศของ เจ้าหญิงซิบิลลาแห่งซัคเซิน-โคบวร์คและโกทา |
| --- | --- |
ตราประจำพระอิสริยยศ
ตราประจำพระองค์
การทูล: Her Royal Highness   (ใต้ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Your Royal Highness  (พะย่ะค่ะ/เพคะ)
18 มกราคม 1908 - 30 พฤศจิกายน 1917 : เฮอร์รอยัลไฮนิส เจ้าหญิงซิบิลลาแห่งซัคเซิน-โคบวร์คและโกทา ดัชเชสแห่งแซ็กโซนี เจ้าหญิงแห่งสหราชอาณาจักรเกรทบริเตนและไอร์แลนด์ (Her Royal Highness Princess Sibylla of Saxe-Coburg and Gotha, Duchess of Saxony, Princess of the United Kingdom of Great Britain and Ireland)
30 พฤศจิกายน 1917 - 19 ตุลาคม 1932 : เฮอร์ไฮนิส เจ้าหญิงซิบิลลาแห่งซัคเซิน-โคบวร์คและโกทา ดัชเชสแห่งแซ็กโซนี (Her Highness Princess Sibylla of Saxe-Coburg and Gotha, Duchess of Saxony)
19 ตุลาคม 1932 - 28 พฤศจิกายน 1972: เฮอร์รอยัลไฮนิส เจ้าหญิงซิบิลลา ดัชเชสแห่งเวสเตร์บ็อตเติน (Her Royal Highness The Duchess of Västerbotten)
อุบาสก อุบาสิกา

อุบาสก (บาลี: उपासक upāsaka; สันสกฤต: उपासक upāsaka) แปลว่า ผู้นั่งใกล้พระรัตนตรัย หมายถึงผู้ใกล้ชิดพระพุทธศาสนา ผู้นับถือศาสนาอย่างมั่นคง ถ้าเป็นหญิง ใช้ว่า อุบาสิกา
อุบาสก เรียกกร่อนไปว่า ประสก คำว่า อุบาสิกา เรียกกร่อนไปว่าสีกา ก็มี เรียกชายหญิงที่รักษาอุโบสถศีลโดยค้างคืนที่วัดในวันพระว่า อุบาสกหรือ อุบาสิกา
Cucujiformia

| Cucujiformia |
| --- | --- |

Coccinella septempunctata

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
อันดับฐาน:: Cucujiformia  ลาเมียร์, ค.ศ. 1938
สปีชีส์:: Cucujiformia
ชื่อทวินาม
Cucujiformia ลาเมียร์, ค.ศ. 1938

วงศ์สูง
 Chrysomeloidea  Cleroidea  Coccinelloidea  Cucujoidea  Curculionoidea  Lymexyloidea  Tenebrionoidea
Cucujiformia เป็นอนุอันดับของอันดับด้วงใน Polyphaga ซึ่งประกอบด้วยแมลงปีกแข็งกินพืชเป็นหลัก
อนุอันดับนี้ประกอบด้วย 7 วงศ์สูง ได้แก่:
Chrysomeloidea (~7 วงศ์ รวมถึงด้วงหนวดยาวและด้วงใบไม้)
Cleroidea (ด้วงดอกไม้ ด้วงกินเปลือกไม้ และ ด้วงปีกอ่อน)
Coccinelloidea (15 วงศ์ รวมถึงเต่าทองและด้วงราขี้ไคล)
Cucujoidea (~27 วงศ์)
Curculionoidea (~8 วงศ์ รวมถึงด้วงงวง และด้วงเจาะเปลือกไม้)
Lymexyloidea (ด้วงเจาะไม้)
Tenebrionoidea (เดิมเรียกว่า "Heteromera") (30 วงศ์ รวมถึงด้วงปีกแข็ง และด้วงคล้ายมด)
แหล่งข้อมูลอื่น

"Cucujiformia". Atlas of Living Australia. คลังข้อมูลเก่าเก็บจากแหล่งเดิมเมื่อ 2018-04-16. สืบค้นเมื่อ 2018-04-16.
| --- | --- |
การแยกแยะหน่วยอนุกรมวิธาน:  Wikidata: Q692384  Wikispecies: Cucujiformia  BioLib: 238027  EoL: 2657916  Fauna Europaea: 11025  Fossilworks: 69391  GBIF: 4922375  iNaturalist: 372852  ITIS: 678305  NCBI: 41088  NZOR: 0b083d5b-8006-4771-a756-15ddf9af951d
หมู่บ้านลุ่ม

| หมู่บ้านลุ่ม Ban Lum บ้านลุ่ม |
| --- | --- |
หมู่บ้าน
บ้านลุ่ม หมูที่ 8 ต.ทับช้าง อ.นาทวี จ.สงขลา เป็น 1 ใน 39 หมู่บ้านตามโครงการชุมชนท่องเที่ยว OTOP นวัตวิถี จังหวัดสงขลาพ.ศ. 2535
ตำบล: ตำบลทับช้าง
อำเภอ: อำเภอนาทวี
จังหวัด: จังหวัดสงขลา
ประเทศ: ไทย
การปกครอง
 • ผู้ใหญ่บ้าน: สุริยา ทองสุข
รหัสไปรษณีย์: 90160
รหัสภูมิศาสตร์: geo:6.60,100.63
หมู่บ้านลุ่ม หรือเรียกชื่อตามท้องถิ่นว่า บ้านลุ่ม  (อังกฤษ: Ban Lum)  เป็นหมู่บ้านหนึ่งในตำบลทับช้าง อำเภอนาทวี จังหวัดสงขลา หมู่ที่ 8 นับเป็นหมู่บ้านใน 1 ใน 39 หมู่บ้านตามโครงการชุมชนท่องเที่ยว OTOP นวัตวิถี จังหวัดสงขลา บ้านลุ่มไม่มีหลักฐานยืนยันได้ว่าจัดตั้งหมู่บ้านตั้งแต่เมื่อใดแต่จากการบอกเล่าต่อๆกันมาของผู้เฒ่าผู้แก่ที่อยู่ในหมู่บ้านบอกว่าผู้ที่มาตั้งรกรากในบ้านลุ่มตอนต้น
สถานที่ท่องเที่ยวในชุมชน

น้ำตกโตนหวายกุ้ง
น้ำตกโตนหัวช้าง
น้ำตกโตนท่าแต้ว
บ้านเรือนเป็นแบบขั้นบันได
ประวัติ > ความเป็นมาชื่อหมู่บ้าน

บ้านลุ่ม ไม่มีหลักฐานยืนยันได้ว่าจัดตั้งหมู่บ้านตั้งแต่เมื่อใด แต่จากการบอกเล่าต่อๆกันมาของผู้เฒ่าผู้แก่ที่อยู่ในหมู่บ้านบอกว่า ผู้ที่มาตั้งรกรากในบ้านลุ่มตอนต้น ประกอบด้วยบุคคลหลายประเภทที่ต่างเข้ามาอยู่ที่บ้านลุ่ม เช่น พวกนายแก้วนายทองเดินทางมาจากไทรบุรีผู้หนีตำรวจจากการก่อคดีหรือพวกที่หนีสงครามจากศึกยาเหล เพราะสภาพของบ้านอยู่บนเนินมีภูเขาล้อมรอบมีทางเข้าออกทางเดียว จึงเรียกกันว่า“บ้านลุ่ม”
ประวัติ > ความเป็นมาชื่อตำบล ทับช้าง

| ตำบลทับช้าง |
| --- | --- |
ทับช้าง
ตั้งตาม: ท่านพระยาปัตตานี
จังหวัด: จังหวัดสงขลา
ประเทศ: ไทย
เว็บไซต์: tubchang.go.th
ตำบลทับช้าง เป็นตำบลหนึ่งในเขตการปกครองของอำเภอนาทวี จังหวัดสงขลา คำว่า "ทับช้าง" จากคำบอกเล่าสืบต่อกันมา ครั้งหนึ่งช้างของพระยาปัตตานีจำนวน 1 เชือก ชื่อว่าพระยาหน้าดำได้หลบหนีมา อยู่กับช้างป่าในบริเวณบ้านทับช้าง
เมื่อท่านพระยาปัตตานีสืบทราบจึงได้ยกขบวนทัพมาเพื่อล้อมจับเชือกนั้น โดยมีการตั้งเป็นเพนียดกั้นช้างมิให้หลบหนี ซึ่งปัจจุบันเรียกว่าควนค่ายช้างซึ่งใช้เวลานานหลายเดือนจึง สามารถจับช้างเชือกนั้นกลับปัตตานีได้ คำ "ทับช้าง" จึงน่าจะมาจาก "ทัพช้าง" ที่ยกมาจับช้าง
สภาพภูมิศาสตร์

สภาพแวดล้อมรอบข้างเป็นภูเขาล้อมรอบหมู่บ้าน และมีลักษณะภูมิประเทศเป็นที่ราบภูเขา
วัฒนธรรมประเพณี

ประชาชนส่วนใหญ่นับถือศาสนาพุทธเถรวาท ประเพณีต่างๆ ยึดถือปฏิบัติเหมือนกันกับชาวพุทธเถรวาทในแถบใกล้เคียง เช่น บวชพระ ประเพณีแต่งงาน งานศพ ฯลฯ
วัดประจำหมู่บ้าน

วัดบ้านลุ่ม เป็นวัดราษฎร์ สังกัดคณะสงฆ์มหานิกาย ตั้งอยู่ที่หมู่ที่ 8 ตำบลทับช้าง อำเภอนาทวี จังหวัดสงขลา เมื่อ พ.ศ. 2340
โรงเรียนประจำหมู่บ้าน

โรงเรียนวัดบ้านลุ่ม หมู่ที่ 8 ตำบลทับช้าง อำเภอนาทวี จังหวัดสงขลา เป็นโรงเรียนประจำหมู่บ้านลุ่ม ตั้งอยู่ที่ หมู่ที่ 8 บ้านลุ่ม ตำบลทับช้าง อำเภอนาทวี จังหวัดสงขลา สำนักงานเขตพื้นที่การศึกษาประถมศึกษาสงขลา เขต 3 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้ง 17 มิถุนายน พ.ศ. 2487 (ระดับที่เปิดสอน อนุบาล-ประถมศึกษา)
เเหล่งข้อมูล

เว็บไซต์กระทรวงการท่องเที่ยวและกีฬาของประเทศไทย
บ้านลุ่ม ชุมชนท่องเที่ยว Otop นวัตวิถี นาทวี สงขลา, Facebook
เข้ากรรม

บุญเข้ากรรม หรือ บุญเดือนอ้าย ตรงกับวันเพ็ญเดือนอ้ายหรือเดือนธันวาคม จัดทำโดยพระภิกษุ ผู้ต้องอาบัติสังฆาทิเสส คือ อาบัติขนาดกลาง ต้องปฏิบัติวุฏฐานวิธี คือ ระเบียบเป็นเครื่องออกอาบัติ โดยให้พระสงฆ์เข้าไปอยู่ในเขตที่จำกัด ทรมานกายและชำระจิตใจให้บริสุทธิ์ ถือเป็นการแทนคุณมารดาที่ต้องเข้ากรรม (อยู่ไฟ) ด้วยการอยู่กรรมทำอยู่เก้าราตรี คือ สามราตรีแรกเรียกว่า อยู่ปริวาส และหกราตรีต่อมาเรียกว่า อยู่มานัต เมื่อครบเก้าราตรีจึงอัพภาน คือ ออกจากกรรม โดยมีพระสงฆ์ 20 รูป เป็นผู้สวดอัพภาน
การสวดระงับอาบัติ ภิกษุที่ออกจากกรรมแล้ว ถือว่าเป็นผู้หมดมลทินบริสุทธิ์ผุดผ่อง ชาวบ้านที่ทำบุญถวายทานแด่พระสงฆ์ระหว่างเข้าปริวาสกรรมถือได้ว่ากุศล
ความสำคัญ

บุญเข้ากรรม คือบุญที่ทำขึ้นในเดือนอ้าย (เดือนเจียง) ซึ่งเป็นเดือนแรกของปีที่ชาวอีสานจะต้องประกอบพิธีบุญ กันจนเป็นประเพณีซึ่งอาจจะเป็นข้างขึ้นหรือข้างแรมก็ได้ พิธีบุญนี้จะเกี่ยวกับพระโดยตรงซึ่งความจริงน่าจะเป็นเรื่องของสงฆ์โดยเฉพาะ แต่มีความเชื่อกันว่าเมื่อทำบุญกับพระที่ทำพิธีนี้จะทำให้ได้อานิสงส์มาก ญาติโยมจึงคิดวันทำบุญเข้ากรรมขึ้น
ตกมาถึงเดือนอ้ายขึ้นศักราชใหม่ “เดือนอ้าย” ก็คือเดือนที่หนึ่ง หรือบางทีเรียก “เดือนเจียง” ตามประเพณีฮีตคลองของอีสานบ้านเฮา หรือ “ฮีตสิบสองคลองสิบสี่” นั้น จะมีการทำบุญประจำเดือน คือ “บุญเข้ากรรม” มีคำผญาอีสานเกี่ยวกับบุญเดือนอ้ายที่ทีมงานอีสานร้อยแปดเฮาได้รวบรวบรวมมา
ตกฤดูเดือนอ้ายปลายลมมาสิหนาวหน่วง ตกหว่างช่วงสังโฆเจ้าเพิ่นเข้ากรรม เฮามาพากันค้ำทำบุญตักบาตร ปริวาสซ่อยหยู้ซูค้ำศาสนา
ฮีตหนึ่งนั้น เถิงเดือนเจียง เข้ากลายมาแถมถ่ายฝูงหมู่สังฆเจ้าก็เตรียมเข้าอยู่กรรมมันหาธรรมเนียมนี้ถือมาตั้งแต่ก่อน อย่าได้ละห่างเว้นเข็ญ (บาปเข็ญ คือ สิ่งที่ไม่ดีไม่งาม ความชั่วร้าย ไม่เป็นมงคล)สิข่องแล่นนำ แท้แหล่ว
บุญเข้ากรรมที่บอกว่าเป็นบุญสำหรับพระโดยตรงนั้นเพราะเป็นกิจกรรมที่ต้องการทำเพื่อให้พระที่ต้องอาบัติสังฆาทิเสส (อาบัติหนักรองจากปาราชิก) ซึ่งถือว่าเป็นครุกาบัติประเภทหนึ่ง ภิกษุเมื่อต้องอาบัตินี้แล้วจะต้องทำพิธีที่เรียกว่า วุฏฐานวิธีหรือเข้าปริวาสกรรมตามที่ชาวพุทธทั่วไปรู้จักกัน
การเข้าปริวาสกรรม คือ การลงโทษภิกษุผู้ต้องอาบัติสังฆาทิเสส  โดยให้พระภิกษุผู้ต้องอาบัติสังฆาทิเสส ได้สารภาพต่อหน้าคณะสงฆ์ เพื่อเป็นการฝึกจิตสำนึกถึงความบกพร่องของตนเอง และมุ่งประพฤติตนให้ถูกต้อง ตามพระวินัย พิธีเข้าปริวาสกรรมจะเป็นข้างขึ้นหรือข้างแรมก็ได้ โดยกำหนดไว้ 9 ราตรี พระภิกษุสงฆ์ที่ต้องการเข้าปริวาสกรรมต้องไปพักอยู่ในสถานที่สงบ ไม่มีผู้คนพลุกพล่าน
สังฆาทิเสส มี 13 ข้อ ภิกษุผู้ต้องอาบัติสังฆาทิเสสจะต้องเข้าปริวาสกรรม
1. ปล่อยน้ำอสุจิด้วยความจงใจ เว้นไว้แต่ฝัน
2. เคล้าคลึง จับมือ จับช้องผม ลูบคลำ จับต้องอวัยวะอันใดก็ตามของสตรีเพศ
3. พูดจาหยาบคาย เกาะแกะสตรีเพศ
4. การกล่าวถึงคุณในการบำเรอตนด้วยกาม หรือถ้อยคำพาดพิงเมถุน
5. ทำตัวเป็นสื่อรัก บอกความต้องการของอีกฝ่ายให้กับหญิงหรือชาย แม้สามีกับภรรยา หรือแม้แต่หญิงขายบริการ
6. สร้างกุฏิด้วยการขอ
7. สร้างวิหารใหญ่ โดยพระสงฆ์มิได้กำหนดที่ รุกรานคนอื่น
8. แกล้งใส่ความว่าปาราชิกโดยไม่มีมูล
9. แกล้งสมมุติแล้วใส่ความว่าปาราชิกโดยไม่มีมูล
10. ยุยงสงฆ์ให้แตกกัน
11. เป็นพวกของผู้ที่ทำสงฆ์ให้แตกกัน
12. เป็นผู้ว่ายากสอนยาก และต้องโดนเตือนถึง 3 ครั้ง
13. ทำตัวเป็นเหมือนคนรับใช้ ประจบคฤหัสถ์
การเข้าปริวาสกรรม เป็นการสำรวม กาย วาจา ใจ ไม่ให้กระทำผิดอีกต่อไป มีการทำสมาธิเดินจงกรม สวดมนต์ภาวนา ใช้เวลามากกว่าปกติ บางทีมีการอดข้าว อดน้ำถึง 2-3 วันก็มี หรือบางทีก็ถูกอาจารย์กรรมฝึกหนัก ทั้งนี้ก็เพื่อให้รู้และเข้าใจความยากลำบากของคำว่า เข้ากรรม นั้นมีความยากลำบากเพียงไร เพราะฉะนั้นคนในสมัยก่อน ๆ จึงมีความตระหนักและเข้าใจในบุญคุณของพ่อแม่ ไม่มีข่าวปรากฏให้ได้ยินเห็นว่าลูกฆ่าพ่อ ตีแม่ ลูกอกตัญญ แต่กลับเทิดทูนพ่อแม่ในฐานะปูชนียบุคคลในระดับครอบครัวอย่างแท้จริง
ในกิจกรรมของพระในการนี้ พุทธศาสนิกชนผู้หวังบุญกุศลก็ร่วมกันดูแลอุปัฎฐาก รักษาพระสงฆ์ที่เข้าปริวาสกรรม บริจาคทาน รักษาศีล ฟังธรรม เกี่ยวกับการเข้าปริวาสกรรมของพระภิกษุ เรียกว่า”บุญเข้ากรรม” ส่วนกำหนดการทำบุญดังกล่าวได้กำหนดเอาเดือนอ้าย จึงมีชื่อเรียกอีกอย่างหนึ่งว่า “บุญเดือนอ้าย”
ส่วนกิจของชาวพุทธศาสนิกชนในบุญเข้ากรรมนี้ คือการหาข้าวของเครื่องอุปโภคบริโภถวายพระ ซึ่งถือว่าจะได้บุญมากกว่าการทำบุญตักบาตรทั่วไป
ความเชื่อ

ชาวอีสานโบราณเชื่อกันว่าพระภิกษุหากได้อยู่กรรมแล้ว ย่อมจะออกจากอาบัติได้และทำให้บรรลุมรรคผลดังปรารถนาถึงเดือนอ้ายจึงกำหนดให้เป็นเดือนเข้ากรรม เพื่อให้พระสงฆ์ออกจากอาบัติดังกล่าว
เจ้าหญิงเบียทริซแห่งซัคเซิน-โคบวร์คและโกทา

เจ้าหญิงเบียทริซแห่งเอดินบะระและซัคเซิน-โคบวร์คและโกทา หรือ เบียทริซ เลโอโพลดีน วิกตอเรีย (20 เมษายน ค.ศ. 1884 - 13 กรกฎาคม ค.ศ. 1966) ทรงเป็นสมาชิกพระองค์หนึ่งในพระราชวงศ์อังกฤษ โดยเป็นพระราชนัดดาในสมเด็จพระราชินีนาถวิกตอเรีย และต่อมาได้อภิเษกสมรสไปสู่พระราชวงศ์สเปน และเป็นพระชายาในเจ้าชายอัลฟองโซแห่งออร์เลอ็อง-บอร์บอน เจ้าชายแห่งสเปน
ชีวิตในวัยเยาว์

เจ้าหญิงประสูติเมื่อวันที่ 20 เมษายน ค.ศ. 1884 ณ พระตำหนักอีสต์เวลล์พาร์ค มณฑลเคนต์ พระชนกคือ เจ้าชายอัลเฟรด ดยุกแห่งเอดินบะระ พระราชโอรสในสมเด็จพระราชินีนาถวิกตอเรียและเจ้าชายอัลเบิร์ตแห่งซัคเซิน-โคบวร์คและโกทา พระชนนีคือ แกรนด์ดัชเชสมารี อเล็กซานดรอฟนาแห่งรัสเซีย พระราชธิดาเพียงพระองค์เดียวในจักรพรรดิอะเลคซันดร์ที่ 2 แห่งรัสเซีย และ จักรพรรดินีมารีเยีย อะเลคซันโดรฟนาแห่งรัสเซีย ซึ่งเป็นสมเด็จพระจักรพรรดินีพระองค์แรก
ในฐานะที่เป็นพระราชนัดดาในองค์พระมุขแห่งอังกฤษผ่านทางสายพระราชโอรส เจ้าหญิงได้ทรงดำรงพระอิสริยยศเจ้าหญิงแห่งสหราชอาณาจักรบริเตนใหญ่และไอร์แลนด์ พระอิสริยศักดิ์ในชั้นเจ้าฟ้า อีกทั้งยังทรงเป็นสมาชิกในพระราชวงศ์รัสเซียผ่านทางพระชนนีและเป็นพระราชนัดดาในสมเด็จพระจักรพรรดิแห่งรัสเซียด้วย
เจ้าหญิงทรงใช้เวลาส่วนมากขณะทรงพระเยาว์ในประเทศมอลตา ที่ซึ่งพระชนกได้ทรงปฏิบัติหน้าที่อยู่ในราชนาวีอังกฤษ เมื่อดยุคแอร์นส์ที่ 2 แห่งซัคเซิน-โคบวร์คและโกทาสิ้นพระชนม์ลงเมื่อวันที่ 22 สิงหาคม ค.ศ. 1893 ทำให้ตำแหน่งดยุคครองนครที่ว่างลงเป็นของดยุคแห่งเอดินเบอระ เนื่องจากเจ้าชายอัลเบิร์ต เอ็ดเวิร์ด เจ้าชายแห่งเวลส์ พระเชษฐาได้ทรงสละราชสิทธิ์ในการสืบทอดตำแหน่งนี้ไปแล้ว
จากนั้นไม่นานทั้งดยุคและดัชเชสแห่งเอดินบะระพร้อมด้วยพระโอรสและธิดาทั้ง 5 พระองค์ก็ได้เสด็จไปประทับที่พระตำหนักในเมืองโคบวร์ค
อภิเษกสมรส

ในปี ค.ศ. 1902 เจ้าหญิงเบียทริซทรงพบรักกับแกรนด์ดยุคไมเคิลแห่งรัสเซีย พระอนุชาในจักรพรรดินิโคลัสที่ 2 แห่งรัสเซียและรัชทายาทในราชบัลลังก์จักรวรรดิรัสเซีย แต่พระองค์ทรงไม่ได้รับอนุญาตให้อภิเษกกับแกรนด์ดยุคอันเนื่องมาจากศาสนจักรออร์โธด็อกซ์รัสเซียได้ห้ามไม่ให้พระญาติสนิทที่พระชนกและชนนีเป็นพี่น้องกันอภิเษกสมรสกันเอง
จากนั้นก็มีข่าวลือว่าเจ้าหญิงเบียทริซจะอภิเษกสมรสกับพระเจ้าอัลฟอนโซที่ 13 แห่งสเปน แต่ก็ไม่เป็นเรื่องจริงเพราะว่ากษัตริย์พระองค์นี้ได้อภิเษกสมรสกับเจ้าหญิงวิกตอเรีย ยูจีนีแห่งแบ็ตเต็นเบิร์ก พระญาติสนิทฝ่ายพระชนกแทนในปี ค.ศ. 1906 และในงานอภิเษกครั้งนี้เองที่เจ้าหญิงทรงพบกับเจ้าชายอัลฟอนโซแห่งออร์เลอ็อง-บูร์บง เจ้าชายแห่งสเปน ดยุคที่ 5 แห่งกัลเลียรา พระญาติในกษัตริย์แห่งสเปน แต่กระนั้นพระราชวงศ์สเปนไม่เห็นด้วยกับคู่ที่จะอภิเษกในอนาคต และเป็นที่รู้ชัดกันว่าถ้าการอภิเษกสมรสเกิดขึ้นทั้งสองพระองค์จะทรงถูกเนรเทศให้ไปอยู่ต่างประเทศ
เจ้าหญิงและเจ้าชายมีพระโอรส 3 พระองค์ ดังนี้
เจ้าชายอัลบาโรแห่งออร์เลอ็อง ดยุคที่ 6 แห่งกัลเลียรา (อัลบาโร อันโตนิโอ แฟร์นันโด การ์โลส เฟลีเป เด ออร์เลออน-บอร์บอน อี ซาโคเนีย-โกบูร์โก-โกตา ; 20 เมษายน ค.ศ. 1910 - 22 สิงหาคม ค.ศ. 1997)
ทรงสืบตำแหน่งเป็น ดยุคที่ 6 แห่งกัลเลียรา เมื่อวันที่ 22 สิงหาคม ค.ศ. 1937 หลังจากการลาออกจากตำแหน่งของพระชนก
ทรงอภิเษกสมรสเมื่อวันที่ 10 กรกฎาคม ค.ศ. 1937 ณ กรุงโรม กับ การ์ลา ปาโรดี-เดลฟีโน (13 ธันวาคม ค.ศ. 1909 - 27 กรกฎาคม 2000) มีพระโอรสและธิดา 4 พระองค์
เจ้าชายอาลอนโซแห่งออร์เลอ็อง (หรือ อาลอนโซ มาเรีย กริสตีโน คุสโต เด ออร์เลออน-บอร์บอน อี ซาโคเนีย-โกบูร์โก-โกตา; 28 พฤษภาคม ค.ศ. 1912 - 18 พฤศจิกายน ค.ศ. 1936) สิ้นพระชนม์ขณะปฏิบัติราชการในช่วงสงครามกลางเมืองสเปน นอกกรุงมาดริด
เจ้าชายอาตอลโฟแห่งออร์เลอ็อง (อาตอลโฟ อเลฆันโดร อีซาเบโล การ์โลส เด ออร์เลออน-บอร์บอน อี ซาโคเนีย-โกบูร์โก-โกตา; 20 ตุลาคม ค.ศ. 1913 - 4 ตุลาคม ค.ศ. 1974)
อภิเษกสมรส > เรื่องอื้อฉาวและการเสด็จออกนอกประเทศ

เจ้าหญิงเบียทริซและเจ้าชายอัลฟอนโซได้อภิเษกสมรสกันทั้งในพิธีโรมันคาทอลิกและลูเทอรันเมื่อวันที่ 15 กรกฎาคม ค.ศ. 1909 ณ เมืองโคบวร์ค ทั้งสองพระองค์ประทับอยู่ในเมืองโคบวร์คก่อนจนกระทั่งทรงได้รับพระบรมราชานุญาตให้เสด็จกลับสเปนได้ในปี ค.ศ. 1912
ในช่วงที่ชีวิตสมรสของเจ้าชายอัลฟอนโซ ไม่ราบรื่นนั้น พระองค์ทรงมีความสัมพันธ์กับหญิงสาวมากหน้าหลายตาและทรงหาความสำราญเป็นประจำ บางคนถึงกับมีลูกนอกสมรสด้วย แต่ก็ยังมีข่าวลือที่พิสูจน์ไม่ได้ว่าพระองค์ทรงมีความสัมพันธ์กับเจ้าหญิงเบียทริซ ทั้งสองพระองค์เป็นพระสหายสนิทกันมาก แต่ในมารยาทอันน่าอึดอัดของพระราชวงศ์สเปนนั้นมันเป็นความสัมพันธ์แบบแนบแน่นที่ยากจะปิดบังได้
สมเด็จพระราชินีมาเรีย คริสตินา (ค.ศ. 1958-1929 พระราชชนนีพันปีหลวงแห่งสเปน) ทรงไม่พอพระทัยกับข่าวลือนี้อย่างมาก และได้เสด็จไปพบกับเจ้าหญิงเบียทริซที่เมืองซานเซบาสเตียนและทรงขอให้เสด็จออกจากสเปนไป แต่เจ้าหญิงก็ทรงปฏิเสธทำให้เจ้าชายอัลฟอนโซทรงไม่มีทางเลือก จึงต้องทรงเนรเทศให้เจ้าหญิงทรงออกนอกประเทศไป
สงครามกลางเมือง

เจ้าหญิงเบียทริซและครอบครัวได้ย้ายไปยังประเทศอังกฤษ ซึ่งพระโอรสทั้งสามทรงศึกษาเล่าเรียนที่วิทยาลัยวินเชสเตอร์ ช่วงต่อมาพระราชวงศ์สเปนได้เริ่มผ่อนปรนลง และได้อนุญาตให้เจ้าหญิงและครอบครัวเสด็จกลับสเปนได้ โดยมีพระตำหนักอยู่บนที่ดินแห่งหนึงในเมืองซันลูการ์เดบาร์ราเมดา
ช่วงทศวรรษ 1930 เป็นช่วงเวลาทุกข์ยากของครอบครัวเนื่องจากการล่มสลายของระบอบกษัตริย์ในประเทศสเปนและสงครามกลางเมืองในเวลาต่อมานำไปสู่การสูญเสียทรัพย์สินอันมีค่าต่าง ๆ มากมาย หลังจากการตั้งสาธารณรัฐสเปนครั้งที่ 2 ในปี ค.ศ. 1931 กษัตริย์อัลฟอนโซและพระราชวงศ์ได้เสด็จลี้ภัยไปประทับในประเทศอิตาลี หลายปีต่อมาสถานการณ์ทางการเมืองของสเปนแย่ลงเนื่องจากหลายฝ่ายต้องการแย่งชิงอำนาจมาเป็นของตน ช่วงปลายทศวรรษ 1930 ความขัดแย้งต่าง  ๆ ได้ปะทุขึ้นมาเป็นสงครามกลางเมือง เจ้าหญิงเบียทริซและเจ้าชายอัลฟอนโซต้องทรงสูญเสียทรัพย์สินที่ดินไปในช่วงสงคราม นอกจากนี้แล้วเจ้าชายอาลอนโซ พระโอรสพระองค์กลางก็ได้สิ้นพระชนม์จากการต่อสู้กับพวกคอมมิวนิสต์อีกด้วย
ปลายพระชนม์ชีพ

เจ้าหญิงเบียทริซสิ้นพระชนม์เมื่อวันที่ 13 กรกฎาคม ค.ศ. 1966 ณ พระตำหนักในเมืองซันลูการ์เดบาร์ราเมดา โดยพระสวามีของพระองค์ดำรงพระชนม์ต่อมาอีก 9 ปี เจ้าชายอาตอลโฟ พระโอรสองค์เล็กสิ้นพระชนม์ขณะที่ยังไม่ได้อภิเษกสมรสในปี ค.ศ. 1974 ดังนั้นพระนัดดาในเจ้าหญิงจึงเป็นพระโอรสและธิดาของเจ้าชายอัลบาโร
ปณาลี วรุณวงศ์

| ปณาลี วรุณวงศ์ |
| --- | --- |
เกิด: 8 พฤษภาคม พ.ศ. 2540 (27 ปี) กรุงเทพมหานคร ประเทศไทย
การศึกษา: มหาวิทยาลัยธรรมศาสตร์
คู่รัก: มาสุ จรรยางค์ดีกุล
อาชีพ:  นักแสดง  นักธุรกิจ 
ปีที่แสดง: พ.ศ. 2559–ปัจจุบัน
ผลงานเด่น: เจ้าหญิงจัสมิน (มะลิ) - ดาวหลงฟ้า ภูผาสีเงิน (2559)  ประกายกัญญา (เล็ก) - รักร้าย (2560)
สังกัด: ช่อง 3 (2558–2564)
ปณาลี วรุณวงศ์ (เกิด 8 พฤษภาคม พ.ศ. 2540) ชื่อเล่น นาตาลี เป็นนักแสดงหญิงลูกครึ่งไทย-อังกฤษ อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ

ปณาลี วรุณวงศ์ เกิดวันที่ 8 พฤษภาคม พ.ศ. 2540 เป็นลูกครึ่งไทย-อังกฤษ​ บิดาเป็นชาวไทย มารดาเป็นชาวอังกฤษ เธอเป็นบุตรสาวคนโตในบรรดา​พี่น้อง 3 คน สำเร็จการศึกษา​ระดับชั้นมัธยมจาก โรงเรียนรุ่งอรุณ และสำเร็จ​การศึกษาระดับปริญญาตรีจาก คณะศิลปศาสตร์ หลักสูตรนานาชาติ อังกฤษ-อเมริกันศึกษา มหาวิทยาลัยธรรมศาสตร์
ชีวิตส่วนตัว นาตาลีคบหาดูใจกับนักแสดงหนุ่มรุ่นพี่ มาสุ จรรยางค์ดีกุล
เข้าสู่วงการบันเทิง

ปณาลี วรุณวงศ์ เข้าสู้วงการบันเทิงด้วยการที่เพื่อนของคุณพ่อมาทานข้าวที่บ้านเห็นเข้าเละแนะนำให้ไปลองแคสติ้งละครกับผู้จัดการคนรู้จัก กระทั่งได้เซ็นสัญญาเป็นนักแสดงช่อง 3​ การแสดงของเธอไม่ธรรมดา เพราะเล่นละครเรื่องแรกก็ขึ้นแท่นเป็นนางเอกเลยทันที กับบทบาท  "เจ้าหญิงจัสมิน" ในละครเรื่อง ดาวหลงฟ้า ภูผาสีเงิน (ฉบับเมื่อปี 2559)​ หลังจากนั้นนาตาลีก็ได้รับบทเป็นนางเอกอย่างต่อเนื่อง ทั้งละครเรื่อง รักร้าย และละครเรื่อง ริมฝั่งน้ำ
ผลงาน > ละครโทรทัศน์

ผลงานในฐานะนักแสดงอิสระ
| พ> ศ. | เรื่อง | บทบาท | ออกอากาศ |
| --- | --- | --- | --- |
| 2566 | ​เลือดกากี​ | แน่งน้อย | ช่อง 8 |

ผลงานในฐานะนักแสดงสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2558 | ภพรัก | วิญญาณผู้หญิง (รับเชิญตอนจบ) |
| 2559 | ดาวหลงฟ้า ภูผาสีเงิน | เจ้าหญิงจัสมิน (มะลิ) |
| 2560 | รักร้าย | ประกายกัญญา บริรักษ์ (เล็ก) |
| 2561 | ริมฝั่งน้ำ | พิมพ์วีนัส (วีนัส) |
| 2562 | ดาวหลงฟ้า | อัญมณี (น้ำหวาน) |
ผลงาน > มิวสิกวิดีโอ

"เซตแล้วตบ" -​ ร่วมกับ อุรัสยา เสปอร์บันด์, คิมเบอร์ลี่ แอน โวลเทมัส, ราณี แคมเปน, ราศรี บาเล็นซิเอก้า จิราธิวัฒน์, นิษฐา คูหาเปรมกิจ และ รณิดา เตชสิทธิ์ (เพลงเชียร์ทีมวอลเล่ย์บอลไทย WGP2016)​
แหล่งข้อมูลอื่น

ปณาลี วรุณวงศ์ ที่อินสตาแกรม
ศีลแปด

ศีลทั้งแปด หรือ อุโบสถศีล เป็นศีลของคฤหัสถ์ หมายถึง อุบาสกอุบาสิกาทั่วไป มิใช่สงฆ์ (ซึ่งมีศีลเฉพาะตนอยู่แล้ว)  โดยมักจะรับศีลแปดในวันพระ นิยมรักษาศีลแปดเป็นเวลา 1 วัน หรือ 3 วัน  จัดเป็นศีลขั้นต่ำของพระอนาคามี
โดยปกติผู้รักษาศีลจะเปล่งวาจาอธิษฐาน ที่จะขอสมาทานศีลตั้งแต่เช้าของวันนั้น หากรักษาศีลแปดเป็นเวลา 1 วัน เรียกว่า "ปกติอุโบสถ" และหากรักษา 3 วัน เรียกว่า "ปฏิชาครอุโบสถ"
ศีลทั้งแปด

ปาณาติปาตา เวรมณี สิกฺขาปทํ สมาทิยามิ : เว้นจากการฆ่าสัตว์ตัดชีวิต
อทินฺนา ทานา เวรมณี สิกฺขาปทํ สมาทิยามิ : เว้นจากการเอาสิ่งของที่คนอื่นไม่ได้ให้
อพฺรหฺมจริยา เวรมณี สิกฺขาปทํ สมาทิยามิ : เว้นจากการประพฤติล่วงพรหมจรรย์​
มุสาวาทา เวรมณี สิกฺขาปทํ สมาทิยามิ : เว้นจากการพูดโกหก
สุราเมรยมชฺชปมาทฏฺฐานา เวรมณี สิกฺขาปทํ สมาทิยามิ : เว้นจากการกินเหล้า ที่เป็นที่ตั้งของความประมาท
วิกาลโภชนา เวรมณี สิกฺขาปทํ สมาทิยามิ : เว้นจากการกินในยามวิกาล (หลังเที่ยงวันถึงรุ่งเช้าของวันใหม่)
นจฺจคีตวาทิตวิสูกทสฺสนา มาลาคนฺธวิเลปนธารณมณฺฑนวิภูสนฏฺฐานา เวรมณี สิกฺขาปทํ สมาทิยามิ : เว้นจากการฟ้อนรำขับร้อง ประโคมดนตรี และดูการละเล่นชนิดเป็นข้าศึกต่อกุศล และประดับร่างกายด้วยดอกไม้ของหอม เครื่องประดับ เครื่องทา เครื่องย้อม
อุจฺจาสยนมหาสยนา เวรมณี สิกฺขาปทํ สมาทิยามิ : เว้นจากการนั่งนอนเหนือเตียงตั่ง ที่เท้าสูงเกิน ภายในมีนุ่นหรือสำลี
ความเหมือนและความแตกต่างระหว่างอุโบสถศีลกับศีล 8

อุโบสถศีล กับ ศีล 8 มีข้องดเว้น 8 ข้อเหมือนกัน
คำอาราธนา (ขอศีล) แตกต่างกัน
อุโบสถศีล มีวันพระเป็นแดนเกิด สมาทานรักษาได้เฉพาะ วันพระเท่านั้น ส่วนศีล 8 สมาทานรักษาได้ทุกวัน
อุโบสถศีล มีอายุ 24 ชั่วโมง (วันหนึ่งคืนหนึ่ง) ส่วนศีล 8 ไม่มีกำหนดอายุในการรักษา
อุโบสถศีล เป็นศีลสำหรับชาวบ้านผู้ครองเรือน หรือเป็นศีล ของชาวบ้านผู้บริโภคกาม (กามโภคี) ส่วนศีล 8 เป็นศีลสำหรับชาวบ้านผู้ไม่ครองเรือน เช่น แม่ชี
ไคจูหมายเลข 8

Japanese manga series by Naoya Matsumoto
| --- | --- |
ไคจูหมายเลข 8

怪獣8号 (Kaijū 8-gou)
แนว: บันเทิงคดี แฟนตาซีวิทยาศาสตร์
มังงะ
เขียนโดย: นาโอยะ มัตสึโมโตะ
สำนักพิมพ์: ชูเอชะ
ในเครือ: จัมป์ คอมมิกส์+
นิตยสาร: โชเน็นจัมป์+
กลุ่มเป้าหมาย: โชเน็ง
วางจำหน่ายตั้งแต่: 3 กรกฎาคม 2020 – ปัจจุบัน
จำนวนเล่ม: 12
ไลต์โนเวล
Kaiju No. 8: Exclusive on the Third Division
เขียนโดย: เคอิจิ อันโดะ
วาดภาพโดย: นาโอยะ มัตสึโมโตะ
สำนักพิมพ์: ชูเอชะ
ในเครือ: Jump J-Books
กลุ่มเป้าหมาย: ชาย
ตีพิมพ์: 4 พฤศจิกายน 2022
มังงะ
Kaiju No. 8: B-Side
เขียนโดย: นาโอยะ มัตสึโมโตะ เคอิจิ อันโด
วาดภาพโดย: เคนทาโร่ ฮิดาโนะ
สำนักพิมพ์: ชูเอชะ
ในเครือ: จัมป์ คอมมิกส์+
นิตยสาร: โชเน็งจัมป์+
กลุ่มเป้าหมาย: โชเน็ง
วางจำหน่ายตั้งแต่: 5 มกราคม 2024 – ปัจจุบัน
อนิเมะโทรทัศน์
กำกับโดย: ชิเกยูกิ มิยะ โทโมมิ คามิยะ
เขียนบทโดย: อิจิโระ โอโคอุจิ
ดนตรีโดย: ยูตะ บันโดะ
สตูดิโอ: โปรดักชัน ไอ.จี
ถือสิทธิ์โดย: Crunchyroll เมเดียลิงก์
เครือข่าย: TXN (ทีวีโตเกียว)
ฉาย:  13 เมษายน 2024  –  29 มิถุนายน 2024
ตอน: 12
มังงะ
Kaiju No. 8 Relax
เขียนโดย: คิซึกุ วาตานาเบะ [ja]
สำนักพิมพ์: ชูเอชะ
นิตยสาร: ไซเคียวจัมป์
กลุ่มเป้าหมาย: โชเน็ง
วางจำหน่ายตั้งแต่: 4 มิถุนายน 2024 – ปัจจุบัน
 สถานีย่อยการ์ตูนญี่ปุ่น
ไคจูหมายเลข 8 (ญี่ปุ่น: 怪獣8号; โรมาจิ: Kaijū 8-gou) หรือที่รู้จักในภาษาอังกฤษในชื่อ Monster #8 เป็นซีรีส์มังงะญี่ปุ่นที่เขียนและวาดภาพประกอบโดยนาโอยะ มัตสึโมโตะ ได้รับการตีพิมพ์เป็นตอน ๆ บนแพลตฟอร์มและเว็บไซต์ โชเน็งจัมป์+ ของชูเอชะ ตั้งแต่เดือนกรกฎาคม 2020 ทั้งหมด 11 เล่ม (ทังโกบง) ณ เดือนธันวาคม 2023 เรื่องราวของฮิบิโนะ คาฟก้า ชายผู้ซึ่งหลังจากกินไคจูเข้าไปแล้ว ทำให้เขามีความสามารถที่จะกลายร่างเป็นไคจู ในขณะที่เขากลายเป็นส่วนหนึ่งขององค์กรที่กำจัดไคจูเติมเต็มคำสัญญาที่เขาให้ไว้กับเพื่อนสมัยเด็ก
วิซมีเดีย ได้รับลิขสิทธิ์ให้ตีพิมพ์ซีรีส์เรื่องนี้เป็นภาษาอังกฤษในอเมริกาเหนือ ซีรีส์อนิเมะทางโทรทัศน์ที่ดัดแปลงโดยโปรดักชั่น ไอ.จี ออกอากาศตั้งแต่เดือนเมษายนถึงมิถุนายน ปี 2024 ฤดูกาลที่สองมีกำหนดออกอากาศในปี 2025
ภายในเดือนมีนาคม 2023 มังงะเรื่องนี้มียอดจำหน่ายมากกว่า 11 ล้านเล่ม